Alfons Benedikter (Pettneu am Arlberg, Tirol, 1918 - 3 de novembre de 2010) fou un polític nacionalista sudtirolès. Passà la seva joventut a Schlanders, on va patir l'opressió feixista sobre els germanòfons sudtirolesos, i el 1940 es graduà en jurisprudència a Nàpols, alhora que aprenia rus a l'Institut d'Estudis Orientals. Quan Hitler i Mussolini arribaren a un acord sobre Tirol del Sud, va decidir quedar-se a Itàlia i fou enrolat en l'exèrcit italià per a lluitar al Front Oriental, on salvà la vida pel seu coneixement del rus. Allí va desertar i s'enrolà a la Wehrmacht, amb la qual va lluitar a la Batalla de Montecassino.